Príloha č. 1
                                                                
Medzinárodná konferencia práce

PROTOKOL

Protokol z roku 2002 k Dohovoru Medzinárodnej organizácie práce
o bezpečnosti a zdraví v zamestnaní z roku 1981, ktorý konferencia prijala na svojom deväťdesiatom zasadnutí  v Ženeve 20. júna 2002

International Labour Conference

PROTOCOL

PROTOCOL OF 2002 TO THE OCCUPATIONAL SAFETY AND HEALTH CONVENTION, 1981, 
ADOPTED BY THE CONFERENCE AT ITS NINETIETH SESSION, 
GENEVA, 20 JUNE 2002

Conférence internationale du Travail

PROTOCOLE

PROTOCOLE DE 2002 Ŕ LA CONVENTION SUR LA SÉCURITÉ ET LA SANTÉ DES TRAVAILLEURS, 1981, ADOPTÉ PAR LA CONFÉRENCE  
Ŕ SA QUATRE-VINGT-DIXIČME SESSION, 
GENČVE, 20 JUIN 2002

Pôvodný text
                                                         AUTHENTIC TEXT
                                                    TEXTE  AUTHENTIQUE

Ministerstvo práce, sociálnych vecí a rodiny Slovenskej republiky – sekcia medzinárodných vzťahov – odbor zahraničných vzťahov a protokolu

Overený preklad pôvodného textu Protokolu z roku 2002 k Dohovoru Medzinárodnej organizácie práce o bezpečnosti a zdraví v zamestnaní z roku 1981 

Vydalo: Ministerstvo práce, sociálnych vecí a rodiny Slovenskej republiky – sekcia medzinárodných vzťahov – odbor zahraničných vzťahov a protokolu Bratislava august 2002  

Protokol z roku 2002 k Dohovoru Medzinárodnej organizácie práce
o bezpečnosti a zdraví v zamestnaní z roku 19811)

Generálna konferencia Medzinárodnej organizácie práce,

ktorú do Ženevy zvolala Správna rada Medzinárodného úradu práce a ktorá sa zišla 3. júna 2002 na svojom 90. zasadnutí,

berúc na vedomie ustanovenia článku 11 Dohovoru Medzinárodnej organizácie práce o bezpečnosti a zdraví v zamestnaní z roku 1981 (ďalej len “dohovor”), ktorý uvádza najmä, že:

	“Na zabezpečenie účinnosti politiky uvedenej v článku 4 tohto dohovoru, príslušný úrad alebo príslušné úrady zaistia, aby sa progresívne vykonávali nasledujúce funkcie:
	…

	c) zavedenie a aplikácia postupov pri oznamovaní pracovných úrazov a chorôb z povolania zamestnávateľmi a ak je to potrebné, aj poisťovňami a inými priamo zainteresovanými inštitúciami a osobami, ako aj vypracúvanie každoročnej štatistiky o pracovných úrazoch a chorobách z povolania;
	…

	e) každoročné zverejňovanie informácií o opatreniach prijatých v súlade s politikou uvedenou v článku 4 tohto dohovoru o pracovných úrazoch, chorobách z povolania a iných úrazoch na zdraví, ktoré vzniknú v priebehu práce alebo v súvislosti s ňou”,

zvažujúc potrebu posilnenia postupov registrácie a oznamovania pracovných úrazov a chorôb z povolania a podporovať harmonizáciu systémov registrovania a oznamovania pracovných úrazov a chorôb z povolania, s cieľom zistenia ich príčin a zavedenia preventívnych opatrení,

rozhodnúc prijať niektoré návrhy týkajúce sa registrovania a oznamovania pracovných úrazov a chorôb z povolania, čo je piaty bod programu zasadnutia,

určujúc, že tieto návrhy majú mať formu Protokolu k Dohovoru Medzinárodnej organizácie práce o bezpečnosti a zdraví v zamestnaní z roku 1981,

prijíma2) dvadsiateho júna dvetisícdva tento protokol, ktorý sa môže uvádzať  ako Protokol z roku 2002 k Dohovoru o bezpečnosti a zdraví v zamestnaní z roku 1981.3)
                                                      I. Definície

Článok 1

	Na účely tohto protokolu:
	
a) výraz “pracovný úraz”4) označuje udalosť, ktorá vzniká v dôsledku práce, alebo v súvislosti s prácou a ktorej dôsledkom je smrteľné zranenie alebo zranenie, ktoré nezapríčinilo smrť,

b) výraz “choroba z povolania”5) označuje akúkoľvek chorobu vzniknutú v dôsledku vystavenia rizikovým faktorom vyplývajúcim z pracovnej činnosti,

c) výraz “nebezpečná udalosť” označuje udalosť ľahko identifikovateľnú podľa definície vo vnútroštátnych zákonoch a predpisoch, ktorá môže spôsobiť úraz alebo chorobu osobám pri práci alebo verejnosti, 

d) výraz “úraz pri dochádzke do práce” označuje úraz s následkom smrti alebo zranenia pracovníka, ktorý sa vyskytne na priamej trase medzi miestom výkonu práce a:

i)	hlavným alebo vedľajším bydliskom pracovníka,
ii)	miestom, kde sa pracovník zvyčajne stravuje, alebo
iii)	miestom, kde pracovník zvyčajne dostáva mzdu.

II. Systémy registrovania a oznamovania

Článok 2

	Príslušný úrad zákonmi alebo predpismi, alebo inou metódou v zhode s vnútroštátnymi podmienkami a praxou a konzultácii s najreprezentatívnejšími organizáciami zamestnávateľov a najreprezentatívnejšími organizáciami pracovníkov6) zavedie a pravidelne preskúma požiadavky a postupy pri:
a) registrovaní pracovných úrazov, chorôb z povolania, a ak je to vhodné, aj nebezpečných udalostí, úrazov pri dochádzke do práce a prípadov s podozrením na choroby z povolania,

b) oznamovaní pracovných úrazov, chorôb z povolania, a ak je to vhodné, aj nebezpečných udalostí, úrazov pri dochádzke do práce a prípadov s podozrením na choroby z povolania.

Článok 3

Požiadavky a postupy registrovania vymedzia:

a)	zodpovednosť zamestnávateľov:

          i)    registrovať pracovné úrazy, choroby z povolania, a ak je to vhodné, aj nebezpečné udalosti, úrazy pri dochádzke do práce a prípadov s podozrením na choroby z povolania,
          ii) poskytovať príslušné informácie o systéme registrovania,              pracovníkom a ich zástupcom,
          iii)   zabezpečiť vhodné udržiavanie týchto záznamov a ich využitie na         zavedenie preventívnych opatrení,
          iv)  zdržať sa zavedenia odvetných alebo disciplinárnych opatrení voči pracovníkovi, ktorý oznámi pracovný úraz, chorobu z povolania, nebezpečnú udalosť, úraz pri dochádzke do práce alebo prípad podozrenia na chorobu z povolania, 

b)	informácie, ktoré sa registrujú,

c)	lehotu uchovávania týchto záznamov,

d)	opatrenia na zabezpečenie dôvernosti osobných a zdravotných údajov uložených u zamestnávateľa v súlade s vnútroštátnym zákonmi, predpismi, podmienkami a praxou.  

Článok 4

	Požiadavky a postupy oznamovania vymedzia:

a)	zodpovednosť zamestnávateľov:

	     i)  oznámiť  pracovné  úrazy, choroby z povolania, a ak je to vhodné, aj nebezpečné udalostí, úrazy pri dochádzke do práce a prípady s podozrením na choroby z povolania príslušným úradom alebo iným určeným orgánom,

	ii) poskytovať príslušné informácie pracovníkom a ich zástupcom o oznámených prípadoch, 

b) ak je to vhodné, opatrenia na oznamovanie pracovných úrazov a chorôb z povolania poisťovacími inštitúciami, službami pracovného lekárstva, lekármi a inými orgánmi, ktorých sa to priamo týka,

c) kritériá, podľa ktorých sa oznamujú pracovné úrazy, choroby z povolania, a ak je to vhodné, aj nebezpečné udalosti úrazy pri dochádzke do práce a prípady s podozrením na chorobu  z povolania,

d) lehoty na oznamovanie.
Článok 5

Oznámenie obsahuje údaje o:

a) podniku, inštitúcii a zamestnávateľovi,

b)	zranenej osobe a povahe zranení  alebo choroby, ak je to vhodné,

c)	pracovisku,  okolnostiach   úrazu  alebo  nebezpečnej  udalosti  a v prípade
choroby z povolania, aj o okolnostiach vystavenia pôsobeniu zdravotného rizika.

Celoštátne štatistiky

Článok 6

	Každý člen7), ktorý ratifikuje tento dohovor, každoročne na základe oznámení a iných dostupných informácií zverejní celoštátne reprezentatívne štatistiky o pracovných úrazoch, chorobách z povolania a ak je to vhodné, o nebezpečných udalostiach a úrazoch pri dochádzke do práce, ako aj ich analýzy.

Článok 7

	Štatistiky sa zostavia s pomocou klasifikačných systémov zlučiteľných s najnovšími relevantnými medzinárodnými systémami zavedenými pod dohľadom Medzinárodnej organizácie práce alebo iných príslušných medzinárodných organizácií.

IV. Záverečné ustanovenia

Článok 8

	1. Člen môže ratifikovať tento protokol súčasne s ratifikáciou dohovoru, alebo kedykoľvek po ratifikácii dohovoru, a oznámi jeho formálnu ratifikáciu generálnemu riaditeľovi Medzinárodného úradu práce na registráciu.

	2.  Protokol nadobudne platnosť po dvanástich mesiacoch odo dňa, keď generálny riaditeľ zaregistroval ratifikácie protokolu dvoma členmi. Potom tento protokol nadobudne platnosť pre ktoréhokoľvek člena po dvanástich mesiacoch odo dňa, keď sa jeho ratifikácia zaregistrovala. Odvtedy bude príslušný člen viazaný dohovorom doplneným o články 1 až 7 tohto protokolu.

Článok 9

	1. Člen, ktorý ratifikoval tento protokol, môže ho vypovedať kedykoľvek, keď je samotný dohovor otvorený na vypovedanie podľa jeho článku 25, oznámením generálnemu riaditeľovi Medzinárodného úradu práce, ktorý túto skutočnosť zaregistruje.

	2. Vypovedanie dohovoru podľa jeho článku 25 členom, ktorý ratifikoval tento protokol, ipso iure, zahŕňa vypovedanie tohto protokolu.

	3. Vypovedanie podľa odseku 1 alebo 2 tohto článku nadobudne platnosť rok po dni jeho zaregistrovania. 

Článok 10

	1. Generálny riaditeľ Medzinárodného úradu práce oznámi všetkým členom Medzinárodnej organizácie práce registráciu všetkých ratifikácií a aktov vypovedania, ktoré mu oznámili členovia organizácie.

	2. Pri upovedomení členov organizácie o registrácii druhej ratifikácie, generálny riaditeľ upozorní členov organizácie na dátum, od ktorého protokol nadobudne platnosť.

Článok 11

	Generálny riaditeľ Medzinárodného úradu práce oznámi generálnemu tajomníkovi Organizácie Spojených národov na registráciu podľa článku 102 Charty Organizácie Spojených národov úplné podrobnosti o všetkých ratifikáciách a aktoch vypovedania, ktoré zaregistroval v súlade s ustanoveniami predchádzajúcich článkov.

Článok 12

	Anglické a francúzske znenia textu tohto protokolu sú rovnako rozhodujúce.

Uvedený text protokolu je pôvodný a riadne sa prijal v priebehu deväťdesiateho zasadnutia Generálnej konferencie Medzinárodnej organizácie práce, ktoré sa konalo v Ženeve a bolo vyhlásené za skončené 20. júna 2002.

       Na dôkaz toho sme pripojili svoje podpisy 21. júna 2002:
                                             
prezident konferencie
JEAN-JACQUES ELMIGER

                         generálny riaditeľ Medzinárodného úradu práce
                                                 JUAN  SOMAVIA 
       Text protokolu, ako je tu uvedený, je presnou kópiou pôvodného textu, ktorý podpísal prezident Medzinárodnej konferencie práce8) a generálny riaditeľ Medzinárodného úradu práce.

       Overená, presná a kompletná kópia.

                      Za generálneho riaditeľa Medzinárodného úradu práce:
			                                
    DOMINICK  DEVLIN v. r.
právny poradca Medzinárodného úradu práce

• • • • •

Overený preklad pôvodného textu Protokolu z roku 2002 k Dohovoru Medzinárodnej organizácie práce o bezpečnosti a zdraví v zamestnaní z roku 1981: PhDr. Milan Májek, tlmočník pre francúzsky jazyk a nemecký jazyk, riadne vymenovaný a zapísaný do zoznamu tlmočníkov Krajským súdom v Bratislave, číslo dekrétu Spr. 1415/82 z 10. júna 1982 podľa zákona č. 36/1967 Zb. o znalcoch a tlmočníkoch v znení neskorších predpisov a vyhlášky č. 263/1996 Z. z., ktorou sa vykonáva zákon č. 36/1967 Zb. o znalcoch a tlmočníkoch v znení neskorších predpisov. Tento preklad sa zhoduje s priloženým pôvodným francúzskym textom uvedeného protokolu. V Bratislave 23. 8. 2002. PhDr. Milan Májek v. r.	

       Recenzia prekladu a odborná spolupráca: JUDr. Boris Vavro, odbor zahraničných vzťahov a protokolu Ministerstva práce, sociálnych vecí a rodiny Slovenskej republiky. V Bratislave 27. 8. 2002. JUDr. Boris Vavro v. r.
Redakčná úprava a spracovanie poznámok pod čiarou: JUDr. Boris Vavro, odbor zahraničných vzťahov a protokolu Ministerstva práce, sociálnych vecí a rodiny Slovenskej republiky. V Bratislave  29. 8. 2002. JUDr. Boris Vavro v. r.